
 18.7.2012
 BG
 Официален вестник на Европейския съюз
 L 188/8
 РЕГЛАМЕНТ (ЕС) No 653/2012 НА КОМИСИЯТА
 от 17 юли 2012 година
 за образуване на процедура по преразглеждане във връзка с „нов износител“ на Регламент (ЕО) No 192/2007 на Съвета за налагане на окончателно антидъмпингово мито върху вноса на полиетилен терефталат с произход, inter alia, от Тайван, за отмяна на митото по отношение на вноса от един износител от тази държава и за подлагането на този внос на регистриране
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета за защита срещу дъмпингов внос от страни, които не са членки на Европейската общност (наричан по-долу „основният регламент“) (1), и по-специално член 11, параграф 4 от него,
 след консултации с Консултативния комитет в съответствие с член 11, параграф 4 и член 14, параграф 5 от основния регламент,
 като има предвид, че:
 А. ЗАЯВЛЕНИЕ
 (1)
 В Европейската комисия (наричана по-долу „Комисията“) постъпи заявление за преразглеждане във връзка с „нов износител“ съгласно член 11, параграф 4 от основния регламент.
 (2)
 Заявлението бе подадено на 27 април 2012 г. от Lealea Enterprise Co., Ltd. (наричано по-долу „заявителят“), производител износител от Тайван (наричан по-долу „разглежданата държава“) на някои видове полиетилен терефталат.
 Б. ПРОДУКТ
 (3)
 Продуктът, предмет на преразглеждането, е полиетилен терефталат с вискозитетен индекс 78 ml/g или повече, съгласно стандарт ISO (Международната организация по стандартизация) 1628-5, с произход, inter alia, от Тайван (наричан по-долу „продуктът, предмет на преразглеждането“), понастоящем класиран в код по КН 3907 60 20.
 В. СЪЩЕСТВУВАЩИ МЕРКИ
 (4)
 Мерките, които понастоящем са в сила, са окончателно антидъмпингово мито, наложено с Регламент (ЕО) No 192/2007 (2), по силата на който вносът в Съюза на продукта, предмет на преразглеждането, с произход от Тайван, включително на произвеждания от заявителя продукт, подлежи на окончателно антидъмпингово мито в размер на 143,4 %, с изключение на две изрично упоменати дружества, за които се прилагат индивидуални митнически ставки. През февруари 2012 г. Комисията започна преразглеждане с оглед изтичане срока на действие на антидъмпинговите мерки, приложими за вноса на някои видове полиетилен терефталат с произход от Индия, Индонезия, Малайзия, Тайван и Тайланд (3), т.е., inter alia, от Тайван. Мерките остават в сила до приключването на разследването по преразглеждането с оглед изтичане срока на действие на антидъмпинговите мерки.
 Г. ОСНОВАНИЯ
 (5)
 Заявителят твърди, че не е изнасял продукта, предмет на преразглеждането, в Съюза през периода на разследване, на който се основават антидъмпинговите мерки, т.е. периода от 1 октомври 1998 г. до 30 септември 1999 г. (наричан по-долу „първоначалният период на разследване“).
 (6)
 Освен това заявителят твърди, че не е свързан с никой от производителите износители на продукта, предмет на преразглеждането, към които се прилагат гореспоменатите антидъмпингови мерки.
 (7)
 Заявителят също така твърди, че е започнал да изнася продукта, предмет на преразглеждането, в Съюза след края на първоначалния период на разследване.
 Д. ПРОЦЕДУРА
 (8)
 Производителите от Съюза, за които е известно, че са засегнати страни, са уведомени за горепосоченото заявление за преразглеждане, като им е предоставена възможност да направят коментари.
 (9)
 След като